Kahden Keikka - Saariluoma & Wickström stand up -kiertue / K-16
2025-04-12 19:00 (Europe/Helsinki)
Huom! Tapahtuman nimi on muuttunut Kummankin Kaa —> Kahden Keikka. Liput aiemmalla tapahtuman nimellä käyvät sellaisenaan.
Kahden Keikka – Saariluoma & Wickström stand up -kiertue
Kaksi stand up -esitystä yhden hinnalla!
Jaakko Saariluoma ja André Wickström lähtevät keväällä 2025 laajalle Suomen-kiertueelle, joka kattaa yli 30 paikkakuntaa. Tämä on tilaisuutesi kokea kaksi huippuesitystä yhden illan aikana ja naurutakuu on taattu!
Jaska ja André ovat viihdyttäneet suomalaisia jo yli 20 vuoden ajan, tultuaan tunnetuiksi supersuositusta W-tyyli-ohjelmasta sekä lukuisista muista TV-ohjelmista. Mitä vuodet viihteen parissa ovat heille opettaneet ja miltä ystävysten huumori kuulostaa tänä päivänä?
Jaakko Saariluoma ja André Wickström ovat suomalaisen stand up -komiikan pioneereja, olivathan he ensimmäisiä jotka alkoivat kokeilemaan lajia Suomessa. Kumpikin katsoo elämää omalta kantilta ja juuri tämä sekoitus tyylissä, jutuissa ja maailmankatsomuksessa tekevät tästä illasta mielenkiintoisen ja tietenkin ratkiriemukkaan.
Osta lippusi ja tule viettämään iltaa kahdelle keikalle!
• Show’n kesto n. 2 h sisältäen tauon
• Ikäraja 16 vuotta
• Esityksen video- ja äänitallentaminen on kiellettyä.
• Mahdollinen eteispalvelumaksu ei sisälly pääsylippujen hintaan
• Alennuksiin oikeuttavat kortit ja todistukset tarkastetaan ovella
Pääsylippu 40,10 €
Ryhmälippu min 10hlöä 37,10 €
+ tilausmaksut (alk. 1,50 € + 0,65 % tilauksesta www.lippu.fi)

Oikeudet muutoksiin pidätetään.
Järjestäjä: Suomen Stand Up Club

Drone Seminar
2025-04-23 08:00 - 17:00
Drone Seminar 23.4. Mikkelissä: missä mennään miehittämättömän ilmailun toimialalla?

Suomi on osa isoa kansainvälisesti toimivaa miehittämättömän ilmailun toimialaa, mutta mitä tapahtuu tulevaisuudessa?
Drone Seminar -tapahtumassa 23.4. Mikkelin Mikaelissa näet laajan kattauksen droneja lähietäisyydeltä ja kuulet alan asiantuntijoiden näkemyksiä turvallisuudesta, osaamisesta ja koulutuksesta. Niin yritysten kuin myös viranhaltijoiden on tärkeää ymmärtää miehittämättömän ilmailun nykytila ja erityisesti se, miten kunnat voisivat varautua tulevaisuuteen.
Englanninkielisessä seminaarissa puhujina ovat kansanedustaja Jarno Limnell sekä Tommi Manninen, Summa Defence Oy, Lauri Lilja, Insta Oy, Tommi Oravasaari, XAMK ja Minna Salo, VTT. Tilaisuuden avaavat Etelä-Savon maakuntajohtaja Heini Utunen ja Mikkelin kaupunginjohtaja Janne Kinnunen.
Aikataulu keskiviikkona 23.4. Mikaelissa:
09.30 Showroom aukeaa
11.00 Seminaari alkaa
13.00 lounastauko
16.00 Seminaari päättyy
17.00 Showroom sulkee ovensa.
Tapahtumaan on vapaa pääsy. Tervetuloa!
Tutustu tapahtumaan täällä: Drone Seminar
Tapahtuman järjestää Mikkelin kehitysyhtiö Miksein hallinnoima Keula kohti Mikkeliä -hanke, jossa katse on pitkällä tulevaisuudessa. Hankkeen aikana tuotteistetaan miehittämättömän ilmailun koulutusympäristö, tuotteistetaan lentoyhteyksiä Mikkelin lentoasemalle tilauslento-operaattoreiden kanssa, ja perustetaan kumppanuusmalli suurempien tapahtumien tuottamiseksi Mikkelissä ja Mikkelin lentoasemalla. Keula kohti Mikkeliä-hanke on rahoitettu Alueiden kestävän kasvun ja elinvoiman tukeminen (AKKE) -määrärahasta. Hankkeen rahoituksen myöntänyt viranomainen on Etelä-Savon maakuntaliitto.

Amadeus Lundberg – Mustalaisviulu
2025-04-24 19:00
Amadeus Lundberg – Mustalaisviulu
Romanimusiikin konsertti sisältää Hortto Kaalon ja Gipsy Kingsin suosituimmat kappaleet. Tästä konsertista ei vauhtia ja suuria tunteita puutu. Orkestroinnista vastaa neljähenkinen bändi, mukaan lukien Amadeuksen ainutlaatuinen kitaransoitto. Kapellimestarina toimii arvostettu harmonikkavirtuoosi Samuli Jokinen ja viulussa sädehtii viulutaiteilija Lotta Marie Virkkunen sekä taitava kontrabasisti Juuso Kilpeä antaa sykettä.
Konsertin kesto noin 2h, sisältää väliajan
Liput
Peruslippu 32,60€
Eläkeläinen 29,50€
+ tilausmaksut (alk. 1,50 € + 0,65 % tilauksesta www.lippu.fi)

Jape ja Jussi Stand Up Show -kiertue / K-18
2025-04-25 19:00
Mitä tapahtuu, kun kaksi suomalaisen komiikan kulmakiveä jättävät Tampereen taakseen? Onko muu Suomi valmiina Manse-komiikan kuninkaille?
Jussi Simolan puhenopeus ja LPM (laughs per minute) ovat hengästyttävät – kirjaimellisesti! Jussin komiikka on nopeaa, viiltävää eikä se sisällä kiusallisia taukoja. Viimeisen vuoden aikana Jussin keikoilla yleisö on tippunut tuoleiltaan, ja onpa apukeinona tarvittu astma-piippua, kun naurusta johtuva hyperventilaatiokohtaus ei ottanut loppuakseen.
Jape Grönroos on viihdyttänyt komiikannälkäisiä jo yli 20 vuoden ajan. Japen erityistaitona mainittakoon keski-ikäisen miehen inhimillistäminen: otteet Japen komiikasta kertovat kaunista ja karuakin kuvaa miehenä olemisen ilosta ja vaikeudesta.
Esitys taltioidaan ja osia esityksestä voidaan näyttää sosiaalisessa mediassa.
Esityksen video- ja äänitallentaminen on kiellettyä.
Show’n kesto noin 2h, sis. väliajan
K-18
Liput 37,60 €
+ tilausmaksut (alk. 1,50 € + 0,65 % tilauksesta www.lippu.fi)

Popeda
2025-04-26 19:00
Marraskuussa 1977 perustettu Popeda on suomalaisen rockin ikonisin yhtye. Vuosikymmeniä kestänyt ura on ollut vaihteleva ja värikäs. Takana on lähes 4000 keikkaa ja kaksikymmentä studioalbumia, kolme livealbumia sekä seitsemän kokoelmalevyä.
Bändin kymmenistä hiteistä mainittakoon, mm. ”Kuuma kesä”, ”Kaasua komisaario Peppone”, ”Sukset”, ”Matkalla Alabamaan”, ”Kellot lyö”, ”Punaista ja makeaa”, ”Kersantti Karoliina”, ”Mää ja Tapparan mies”, ”Repe ja Lissu”, ”Tahdotko mut tosiaan”, ”Kakskytä centtiä” ja ”Lihaa ja perunaa”.
Popedan vahvuus on ollut hittien lisäksi kautta aikojen energinen ja väkevä live-esiintyminen. Yleisö tietää, mitä keikalla tuleman pitää ja saa rahoilleen täyden vastineen.
Popedan laulusolisti vaihtui vuonna 2024 ja teki heti vahvan kesän 2024 keikkojen muodossa. Keikkasetti koostuu lukuisista hiteistä, mutta mukaan mahtuu myös harvinaisempia kappaleita.
Kesto noin 90 min, ei väliaikaa
Liput 38,00 €
+ tilausmaksut (alk. 1,50 € + 0,65 % tilauksesta www.lippu.fi)

Rakkaudesta vappuun!
2025-04-30 18:00
Lappeenrannan kaupunginorkesteri, Lappeenrannan kaupunginteatteri ja Rakuunasoittokunta yhdistävät voimansa uudella vapputeemaisella konserttisarjalla Rakkaudesta vappuun!
Lavalla nähdään koko Rakuunasoittokunta sekä Lappeenrannan kaupunginorkesteri solisteinaan ja juontajinaan Lappeenrannan kaupunginteatterin näyttelijät. Konsertin kantavana teemana on suomalaisen vapun juhliminen sekä rakkaus kevääseen.
Kapellimestari ja laulajien valmennus: Risto Sojakka
Solistit: Seppo Kaisanlahti, Noora Koski, Leena Nuora, Volter Putro, Netta Salonsaari
Laulavat juontajat: Jussi Johnsson ja Aino Sirje
Konsertin kesto 2h, sisältää väliajan
Peruslippu ennakko 25 € (28.2. saakka)
Peruslippu 35 € (1.3. alkaen)
Opiskelija 20 €
Lapsi (3-16v.) 20 €
Työtön 20 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestäjät: Rakuunasoittokunta, Lappeenrannan kaupunginorkesteri ja -teatteri

JARI SILLANPÄÄ - 30 VUOTTA ESTRADILLA / peruttu
2025-05-06 19:00
Tapahtuma valitettavasti peruuntuu tuotannollisista syistä. Liput voi palauttaa osoitteessa https://web.lippu.fi/palautus 9.5.2025 mennessä. Mikäli toimitustavaksi on valittu Lippu.Pass, tulee palautukset hakea sovelluksen kautta.
——————————–
Jari Sillanpään päähän painettiin se jaloin tangokruunu 30 vuotta sitten. Hän täytti samana vuonna 30 vuotta, joka tekee sen, että tänä vuonna juhlitaan tuplasti, kun elokuussa mittariin tulee 60 täyteen!
”Jari Sillanpää – 30 vuotta estradilla” -konserttikiertue on upea läpileikkaus Jarin konserteista vuosien varrelta. Luvassa on unohtumaton ilta, täynnä Jarin tunnetuimpia hittejä ja rakastettuja lainakappaleita maailmalta – esitettynä ainutlaatuisella tunteella ja karismalla, joka on hurmannut yleisöjä jo vuosikymmenten ajan.
Lavalla Jaria säestää huikea kuusihenkinen orkesteri, joka koostuu Suomen huippumuusikoista. Tämä ilta on kunnianosoitus Jarin upealle uralle ja samalla musiikin juhlaa parhaimmillaan. Tule mukaan kokemaan ikimuistoinen konserttielämys!
Ja tämä on vasta alkua vuoden tuplajuhlalle, sillä konserttikiertue saa jatkoa syksyllä!
Konsertin kesto 2h, sisältää väliajan
Liput:
Peruslippu 44,50 €
Ryhmät min 20hlö, 40,00 €
+ tilausmaksut (alk. 1,50 € + 0,65 % tilauksesta www.lippu.fi)

Rakuunasoittokunta – Ruusu äidille
2025-05-08 19:00
Rakuunasoittokunta ojentaa jälleen musiikillisen ruusunsa kaikille äideille. Tänä vuonna juhlistamme äitienpäivää Aki Sirkesalon musiikin parissa. Hänen traagisesti päättyneen uransa varrelle mahtui monta listahitiksi kiivennyttä kappaletta. Sirkesalo oli monipuolinen muusikko ja tuottelias säveltäjä.
Konsertin solisteina toimivat aina yhtä energiset varusmiessoittokunnan kasvatti Ville Haliseva sekä soulmies Sami Saari. Hae itsellesi mielenrauhaa ponnistamalla kohti äitienpäivää Rakuunasoittokunnan tahdittamana!
Liput 20,00 €
+ tilausmaksut (alk. 1,50 € + 0,65 % tilauksesta www.lippu.fi)

Mikkelin Voimistelijat - Kesäseikkailu klo 14
2025-05-10 14:00 - 17:00
Kesäisenä päivänä voi käydä uimassa, syömässä jäätelöä tai tutkimassa metsää. Tule mukaan katsomaan, kun mivolaiset lähtevät seikkailemaan kesän kynnyksellä.
Näytöksessä mukana seuramme lajit: akrobatia, cheerleading, ninja gym, tanssi ja tanssillinen voimistelu.
Näytöksen kesto noin 1 tunti, ei väliaikaa.
Liput:
Permanto aikuiset 15,00 €
Permanto lapsi (alle 12v) 13,00 €
Parvi aikuiset 10,00 €
Parvi lapsi (alle 12v) 8,00 €
+ tilausmaksut (alk. 1,50 € + 0,65 % tilauksesta www.lippu.fi)
Sylilapsi alle 3v. ilmaiseksi.

Mikkelin Voimistelijat - Kesäseikkailu klo 16
2025-05-10 16:00 - 17:00

J. Strauss: Kauniilla sinisellä Tonavalla Euroopan balettisolisteilla / peruttu
2025-05-13 19:00
J. Strauss: Kauniilla sinisellä Tonavalla 13.5.2025 Mikkelissä on peruttu.
Lippurahojen palautusta voi hakea 18.5.2025 mennessä, palautuspyyntö tehdään linkin kautta: https://web.lippu.fi/palautus
———————-
Maailmankuulu seurue ja esitysten järjestäjä WORLDSTARS, jonka tanssijat tulevat Pariisin oopperasta, La Scalasta, Lontoon kuninkaallisesta baletista ja muualta ja joka on valloittanut tuhansien katsojien sydämet ympäri maailma, esittää J. Straussin legendaarisen klassisen baletin ”Kauniilla sinisellä Tonavalla“, ja mukana on balettisolisteja Euroopan johtavista teattereista.
J. Straussin baletin ensiesitys pidettiin 17.5.1924 La Cigale -teatterissa Pariisissa. Tämä on säihkyvä, elämänmyönteinen ja kevyt baletti. Tapahtumapaikka on vilkas wieniläinen kahvila operetin kukoistuskaudella. Henkilöt pääasiassa seurustelevat ja nauttivat valssisävelmistä, kuten Straussin tunnetuimmasta melodiasta, ”Tonava kaunoisesta”. Näyttää siltä, ettei täällä voisi tapahtua mitään taskuvarkautta pahempaa. Mutta jopa naurun ja hauskanpidon keskellä jonkun sydän saattaa särkyä.
WORLDSTARSin esityksiin osallistuu balettisolisteja ja taiteilijoita Pariisin oopperasta, La Scalasta, Lontoon kuninkaallisesta baletista, Tšekin kansallisbaletista, Barcelonan baletista, Bordeaux’n kansallisbaletista, Tanskan kuninkaallisesta baletista ja muista teattereista. Nykyään WORLDSTARSin projekteja järjestetään Latviassa, Liettuassa, Virossa, Ruotsissa, Norjassa, Tanskassa, Itävallassa ja Yhdistyneissä arabiemiirikunnissa, ja ne tarjoavat yleisölle mahdollisuuden nähdä huippuluokan balettia, joka inspiroi ja liikuttaa katsojia. Kauniilla sinisellä Tonavalla -baletilla on erityinen asema WORLDSTARS-balettiseurueen ohjelmistossa. WORLDSTARSin tärkein tehtävä on säilyttää klassisen baletin perintö korkeimmalla tasolla.
Ikäsuositus: 7+
Kesto n. 1 h, ei väliaikaa.
Liput:
Rivi 1 – 42 €
Rivi 2 – 49 €
Rivit 3, 4 – 59 €
Rivit 5 – 99 €
Rivi 6 – 79 €
Rivi 7 – 69 €
Rivit 8, 9 – 59 €
Rivit 10, 11, 12, 13, 14 – 49 €
Rivit 15, 16, 17, 18, 19 – 42 €
Rivit 20, 21 – 38 €
+ tilausmaksut (alk. 1,50 € + 0,65 % tilauksesta www.lippu.fi)
Kotisivut: etoileballetgala.com/
Instagram: www.instagram.com/etoileballetgala/
Tapahtuman järjestää WORLDSTARS

Anssi Kela -albuminjulkaisukiertue
2025-05-17 19:00
ANSSI KELA LÄHTEE UUDEN ALBUMIN TIIMOILTA MITTAVALLE KEVÄTKIERTUEELLE
Anssi Kela julkaisee odotetun kahdeksannen studioalbuminsa 7.3. ja suuntaa tämän kunniaksi keväällä laajalle albuminjulkaisukiertueelle ympäri Suomea. Uuden albumin julkistusta juhlitaan myös Helsingissä Korjaamolla monen päivän mittaisella Anssi Kelan Juhlaviikolla 5.-8.3.2025.
Anssi Kela singahti koko kansan sydämiin vuosituhannen taitteessa, kun hänen ”Nummela”-klassikkoalbumistaan muodostui yksi maamme kaikkien aikojen menestyksekkäimmistä pitkäsoitoista. Rakastettu esiintyjä ei jäänyt kuitenkaan kieriskelemään hetkelliseen suosioon, vaan on pysynyt relevanttina läpi vuosikymmenten. Settilistalle on tunkua vaikka useammankin keikan edestä Mikan faijan BMW:stä Ilveksen kautta aina tuoreimpiin singleihin.
Loputtomasta luovuudestaan tunnettu, palkittu laulaja-lauluntekijä esiintyy ympäri Suomea elämänsä liveiskussa, huippuunsa viritetyn bändin kera. Livekokoonpanon muodostavat maestron itsensä lisäksi Mikko Kosonen, Antti Karisalmi, Saara Metsberg sekä Ville Kela. Oma lukunsa olivat vuosina 2019 – 2023 toteutetut ”Mun täytyy kävellä näin” -nimiset elämäkertakonsertit, jotka yhdistelivät livemusaa, monologia ja filmiä. Aamulehti ylisti loppuunmyytyjä saleja kerännyttä konseptia viiden tähden konsertiksi.
Konsertin kesto noin 75min, ei väliaikaa.
Liput ja lisätiedot: livenation.fi/anssikela
Liput 34,50 €
+ tilausmaksut (alk. 1,50 € + 0,65 % tilauksesta www.lippu.fi)

MiX Studio: Experience
2025-05-18 16:00 - 17:00
MiX STUDIO GAALA Klo 15-15:40
Gaalaan osallistuminen edellyttää lipun klo 16 näytökseen.
Mikaelin ovet avautuvat klo 14.30
MiX Studio Experience -show klo 16
Koe ainutlaatuinen show, jossa tanssi, mukaansatempaava musiikki ja vaikuttava valomaailma sulautuu yhteen.
Älä jää paitsi tästä unohtumattomasta elämyksestä!
Esityksen kesto 90min, ei väliaikaa
Ei ikärajaa
Kahvila on kiinni su 18.5.
Liput:
Aikuiset 15,90 €
Lapset 13,90 € alle 12v.
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää MiX Studio

Voimisteluseura Sirius - Voimistelunäytös Rio
2025-05-20 18:00
Tässä voimistelunäytöksessä päästään seikkailemaan harvinaisen ja lentokyvyttömän siniara Bluen matkassa. Bluen maailma kääntyy ylösalaisin, kun hänen pitää matkustaa Rioon asti pelastaakseen lajinsa. Perillä hän tapaa villin ja itsenäisen Jewelin ja monia muita eläväisiä hahmoja. Yhdessä he lähtevät matkalle, jossa tiellä voi olla vain salametsästäjät!
Tässä värikkäässä ja vauhdikkaassa näytöksessä näet seuraavat voimistelulajit:
Akrobatiavoimistelu
Harrastevoimistelu
Rytminen Voimistelu
Tervetuloa viettämään kanssamme iltaa Mikaeliin ja samalla tukemaan lasten ja nuorten voimistelua Mikkelissä!
Näytöksen kesto noin 2h, sisältää väliajan.
Narikkapalvelu on ilmainen
Liput 16,60 €
+ tilausmaksut (alk. 1,50 € + 0,65 % tilauksesta www.lippu.fi)

Mikkelin Erotiikkamessut 2025 / K-18
2025-05-24 14:00
Mikkelin Erøtiikkamessut 2025 Konsertti- kongressitalo Mikaelissa 24.5.2025.
Suomalaisia tanssijoita suosima täysin uusi tapahtuma rantautuu ensimmäistä kertaa ensi kesänä Etelä-Savoon. 3 kerrosta ja 2 isoa lavaa täynnä upeita esityksiä ja muuta ohjelmaa.
Luvassa Suomen upeimpia ja maineikkaimpia esiintyjiä mm. erøøttisia esiintyjiä, Burlesque-, ja Drag Queen -artisteja sekä muita alan ammattilaisia.
Kaikki tämä samassa tilaisuudessa.
Illan Dj takaa hyvän menon myös tanssilattialla.
Tilaisuudessa lisäksi näytteilleasettajia, lelumyyjiä, kilpailuja, Private Show-osasto yms. oheistoimintaa.
Virallinen jatkopaikka LAS PALMAS, MIKKELI!
Liput myy Biletti.fi: https://biletti.fi/e/mikkelin-erotiikkamessut-2025
Ennakkoliput: 30e
Ovelta: 35e
JUONTAJAT:
XL SAMI
TONY HÄLLFORS
ESIINTYJÄT:
Cheryllis (FI)
Xena (FI)
Miss Tina (FI)
Mr. Jason (FI)
Lady Chaos (FI)
Assassin Von Death (FI)
Valeriaana (FI)
Mr. Lonely Wolf (FI)
Cirella (FI)
Millie Von Meow (FI)
Mr. New York (FI)
Bella Zau (FI)
BURLESQUE & DRAG:
Lady Misty May (FI)
Arabellum (FI
Xenia (FI)
NÄYTTEILLEASETTAJAT:
Studio Amore – Jyväskylä
Seksuaalikasvattaja Joose Mäensyrjä
lisää tulee…
Tapahtuma on K-18
Tapahtuma Facebookissa: https://fb.me/e/aELYCHqFJ
LINKIT:
www.facebook.com/suomenvihdetaiteilijatwww.Instagram.com/suomenviihdetaiteilijat
Tapahtuman järjestää striptease.fi

FESTIVAL X - WIENIÄ!: WIEN KUTSUU
2025-06-25 17:30 | Martti Talvela -sali
Koe Wienin ainutlaatuinen musiikillinen perintö uudella tavalla!

Plattform K+K Vienna, Wienin Filharmonikkojen huippumuusikoista koostuva yhtye, tuo Mikkeliin konserttikokonaisuuden, joka yhdistää klassisen musiikin mestariteokset, jazzin, tangon ja modernit sävyt unohtumattomaksi elämykseksi. Yhtye tunnetaan innovatiivisista ohjelmistoistaan, jotka ylittävät tyylilajien rajat ja tarjoavat yleisölle täysin uudenlaisia musiikillisia kokemuksia.

Plattform K+K Vienna on esiintynyt Itävallan arvostetuimmilla konserttilavoilla, kuten Wienin Musikvereinissa ja Salzburgin festivaaleilla, ja saavuttanut kansainvälistä mainetta hurmaavalla monipuolisuudellaan. Yhtyeen karismaattinen johtaja ja viulisti, Kirill Kobantschenko, tuo esityksiin mukaansatempaavaa energiaa, jossa perinteet ja moderni ilmaisu kohtaavat.

Konsertti sisältää teoksia muun muassa ensimmäisen wieniläiskoulun säveltäjiltä sekä ainutlaatuisia uusia sävellyksiä, jotka inspiroivat ja innostavat yleisöjä ympäri maailmaa. Tämä on Wien, kuten et ole sitä koskaan ennen kokenut – tule mukaan unohtumattomalle musiikilliselle matkalle!
Esiintyjät: Platform K+K Vienna
Ohjelma: Bakanic, Mozart, Piazzolla, Strauss
Liput: alk. 59 €
+ tilausmaksut (alk. 1,50 € + 0,65 % tilauksesta www.lippu.fi)

Tapahtuman järjestäjä: Festival X
https://www.festivalx.fi/

Festival X - WIENIÄ: PIANOILTA
2025-06-25 20:00
Pianoilta – Alexander Malofeev
Alexander Malofeev on vakiinnuttanut asemansa kansainvälisen musiikkimaailman tähtenä esiintymällä maailman arvostetuimmilla estradeilla. Hänen debyyttinsä Wienin Musikvereinissa ja New Yorkin Carnegie Hallissa keräsivät ylistystä sekä kriitikoilta että yleisöltä. Lisäksi hän on esiintynyt mm. Lontoon Barbican Centressä, Pariisin Philharmoniessa ja Berliinin Konzerthausissa, joissa kaikissa hänen poikkeuksellinen lahjakkuutensa on lumonnut yleisöt ja kriitikot.
Malofeevin esityksissä yhdistyvät virtuoosinen tekninen taituruus, syvällinen musiikillinen tulkinta ja harvinainen runollinen herkkyys. Konserteissaan hän on osoittanut poikkeuksellista kykyään vangita säveltäjien syvimmät intentiot ja tuoda ne elävästi esiin yleisölle, joka lähtee konserteista sekä liikuttuneena että haltioituneena.
Esiintyjät: Alexander Malofeev, piano
Liput: alk. 55 € parhaat paikat, 45€ kaikki muut
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestäjä: Festival X
https://www.festivalx.fi/

Festival X - Midnight Sun Rave - Yöttömän Yön Reivit
2025-06-25 22:00
Nova Orchester Wienin konsertin jälkeen, alkaen noin klo 22 järjestetään Mikaelin puistossa Midnight Sun Rave eli Yöttömän Yön Reivit -tapahtuma.
Reivien DJ:nä toimii Wienin Filharmonikkojen ja Platform K + K Viennan ensiviulisti Kirill Kobantschenko, joka yhdistää klassisen musiikin souliin, funkiin, discoon ja houseen luoden Mikaelin puistoon unohtumattoman yöjuhlan. Reiveihin on vapaa pääsy, mutta lippu täytyy varata lomakkeella etukäteen https://forms.gle/5uSyqjx8PrN2qAiv5.

Kirill Kobantschenko on harvinainen yhdistelmä klassista virtuositeettia ja modernia musiikillista innovatiivisuutta. Hän on paitsi Wienin filharmonikkojen ensiviulisti, myös maailmankuulu DJ, joka on vienyt energiset settinsä ikonisiin paikkoihin ympäri maailmaa. Kobantschenko tunnetaan kyvystään yhdistää klassisen musiikin koulutuksen tuoma tarkkuus ja dynamiikka funk-, soul-, house- ja discorytmeihin tavalla, joka saa yleisön tanssilattian pauloihin.

Hänen ainutlaatuinen lähestymistapansa DJ-työhön on tehnyt hänestä halutun esiintyjän niin klassisen kuin elektronisen musiikin tapahtumiin. Kobantschenko ei pelkästään soita musiikkia – hän rakentaa elämyksen, joka yhdistää sukupolvet ja musiikilliset maailmat.
Nyt hän tuo taianomaisen energiansa Mikkeliin Festival X:n Midnight Sun Rave -tapahtumaan, jossa tanssi ja musiikki sulautuvat osaksi Suomen luontoa ja kesäyön ainutlaatuista valoa. Tämä on kokemus, jota et halua jättää väliin!

Tapahtuman järjestäjä: Festival X
https://www.festivalx.fi/

Festival X - WIENIÄ!: WINTERREISE - MATKA PIMEYDESTÄ VALOON
2025-06-26 15:30 - 17:00
Iltapäivän juhlakonsertti nostaa estradille Wienin Valtionoopperan tähden, baritoni Adrian Erödin, joka tulkitsee Franz Schubertin mestariteoksen Winterreise. Tämä laulusarja on koskettava tarina yksinäisyydestä, rakkauden menetyksestä ja talvisen matkan melankoliasta – ja Erödin ilmaisuvoima tuo jokaisen sävyn eloon. Pianistina toimii Teemu Laasanen, joka juhlistaa samalla 50-vuotista taivaltaan musiikin parissa.

Konsertin jälkeen Laasanen kutsuu yleisön yhteiseen juhlahetkeen tarjoamalla lasillisen alkoholitonta kuohuvaa. Koe täydellinen aloitus päivälle, joka huipentuu Janoska Ensemblen ja Nova Orchester Wienin konsertteihin.
Esiintyjät: Adrian Eröd, baritoni, Teemu Laasanen, piano
Ohjelma: Franz Schubert: Winterreise
Liput: 50 €
+ tilausmaksut (alk. 1,50 € + 0,65 % tilauksesta www.lippu.fi)

Tapahtuman järjestää Festival X
https://www.festivalx.fi/

FESTIVAL X - WIENIÄ!: JANOSKA SPECIAL
2025-06-26 17:30
Janoska Special – Virtuoosisuutta ja villiä menoa!

Tämä ei sitten olekaan mikä tahansa klassinen konsertti – tämä on Janoska Special! Luvassa on huikea yhdistelmä klassista musiikkia, jazzia ja villiä virtuoosisuutta, kun Janoska Ensemble ottaa lavan haltuun omalla ainutlaatuisella tyylillään. Mukana on myös erityisvieras Arpád Janoska, joka tuo lisäenergiaa jo valmiiksi räjähtävään esitykseen. Illan ohjelmassa kuullaan muun muassa Bachia ja Dave Brubeckiä, Straussin Lepakko Janoska-tyyliin, Piazzollan tunteikas Oblivion ja Sibeliuksen inspiroima Tribute to Mr. Sibelius. Konsertin lopuksi luvassa on vielä yllätysencore! Tule kokemaan ilta, joka saa hymyn huulille ja jalat vipattamaan.
Esiintyjät: Janoska Ensemble
Liput: alk. 59 €
+ tilausmaksut (alk. 1,50 € + 0,65 % tilauksesta www.lippu.fi)

Tapahtuman järjestää: Festival X
https://www.festivalx.fi/

Festival X - WIENIÄ: SACHER GAALA
2025-06-26 20:00
Wieniläisten suuri ylpeys on Sacherkakku. Sacher Gaala on konsertti täynnä herkullisia makuja ja suurta musiikin juhlaa. Wienin Valtionoopperan tähtibaritoni Adrian Eröd tarjoilee sopraano Marta Poliszotin ja pianisti Christoph Eggnerin kanssa unohtumattoman musiikkielämyksen Mozartilta, Schubertilta, Schönbergiltä, Schulhoffilta, Straussilta, Lehárilta ja muilta klassisen musiikin mestareilta. Wieniläiseen musiikkiin ja kulttuuriin johdattelee konsertin juontaja, Holzmann Arts -manageritoimiston perustaja ja johtaja Michael Holzmann.
Konserttiin kuuluu muutakin kuin musiikkia – ilta on ilta täynnä juhlan säihkettä, glamouria ja suuria tunteita – sekä tietysti Sacherkakkua.
Esiintyjät:
Marta Poliszot, sopraano
Adrian Eröd, baritoni ja juonto
Christoph Eggner, piano
Ohjelma:
Wolfgang Amadeus Mozart (1756–1791)
– Batti, batti, o bel Masetto, aaria oopperasta Don Giovanni
– Non più andrai, aaria oopperasta Figaron häät (Le nozze di Figaro)
– Turkkilainen marssi – Alla Turca, A-duuri-pianosonaatin KV 331 viimeinen osa (Allegretto – Rondo)
– Deh vieni, non tardar, Susannan aaria oopperasta Figaron häät
– Crudel! Perché finora, duetto oopperasta Figaron häät
– Là ci darem la mano, duetto oopperasta Don Giovanni
Väliaika
Franz Schubert (1797–1828)
– Allegro moderato, pianosonaatista A-duuri nro 13, D. 664
Otto G. Schulhof (1889–1958)
Sovituksia Johann Straussin teemoista, op. 9:
– Lepakko-polkka (Fledermaus-Polka)
– Soittorasian polkka (Spieluhr-Polka)
Franz Lehár (1870–1948)
– Meine Lippen, sie küssen so heiß, aaria operetista Giuditta
Emmerich Kálmán (1882–1953)
– Komm, Zigan, aaria operetista Kreivitär Mariza
– Heia, heia in den Bergen ist mein Heimatland (Sylva Csárdás), operetista Mustalaisruhtinatar
– Tanzen möcht’ ich, operetista Mustalaisruhtinatar
Liput: alk. 69 € parhaat paikat, 59€ muut paikat
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestäjä: Festival X
https://www.festivalx.fi/

Festival X - BREATHE: KOKONAISVALTAINEN HYVINVOINTITAPAHTUMA
2025-06-29 06:00
Breathe -hyvinvointitapahtuma on omistettu kokonaisvaltaiselle hyvinvoinnille, keholliselle ja henkiselle tasapainolle sekä yhteisöllisyydelle. Breathen ajaksi Mikaelin puisto muuttuu elämykselliseksi keitaaksi, jossa yhdistyvät jooga, meditaatio, hengitysharjoitukset, tanssi, musiikki ja erilaiset hyvinvointityöpajat. Päivä mukailee ihmisen luontaisia biorytmejä alkaen auringonnousujoogalla ja päättyen lempeään Sound Medicine -iltakonserttiin.
Tapahtuman ohjelma on suunniteltu tukemaan sekä fyysistä että henkistä hyvinvointia. Ohjelmassa on muun muassa Barcelonassa ja Zürichissä työskentelevän tohtori Hanna Poikosen kehittämät WiseMotion-workshopit, joissa yhdistyvät tanssin neurotiede ja luova liike, sekä Australiasta lähtöisin olevan Leigh Ewinin hengitystyöpajat, joissa opitaan stressinhallintaa ja kehotietoisuutta. Meditaatiokonserteissa musiikki ja mindfulness kohtaavat tarjoten yleisölle mahdollisuuden syventyä hetkeen musiikin avulla.
Päivän aikana kävijät voivat osallistua taiji- ja qigong-harjoituksiin, joilla parannetaan kehonhallintaa ja rauhoitetaan mieltä. Lisäksi tarjolla on äänimaljarentoutusta, joogaa eri muodoissaan sekä TRE-terapiaa, joka auttaa kehoa purkamaan jännityksiä ja palautumaan stressistä.
Tapahtumassa nähdään kansainvälisten nimien lisäksi lukuisia paikallisia hyvinvoinnin ammattilaisia, kuten Eeva Ojalehto / Unelma Elämä, Henna Suikki / Terapiaperhonen, Päivi Haapalehto / Rakkauden aate sekä Anna Kelo / Flowvintti.
Breathe yhdistää myös musiikin hyvinvointiin. Päivän aikana kuullaan useita intiimejä konsertteja, joissa esiintyvät muun muassa multi-instrumentalisti Hale Heikkilä, alttoviulisti Liisa Tamminen ja säveltäjä-laulaja Vilma Talvitie. Illan päätteeksi jokaisen osallistujan henkilökohtaiset unelmat lähetetään maailmankaikkeudelle yhteisöllisessä seremoniassa.
Mikaelin puistoon rakentuu useita teema-alueita, joihin kuuluu muun muassa hoitopisteitä ja työpajatelttoja. Paikan päällä voi nauttia terveellistä lähi- ja luomuruokaa, käsintehtyä teetä ja kahvia, smoothieita sekä tuoreista hedelmistä ja kasviksista valmistettuja herkkuja.
Ohjelmisto ja esiintyjät täydentyvät.
Liput:
Early Bird -aluelippu 3.3. saakka hintaan 33€ (rajoitettu määrä)
Spring Bird -aluelippu 4.3.-4.4. hintaan 44€
Summer Bird -aluelippu 5.4.-5.5. hintaan 55€
6.5. alkaen tapahtumaan saakka hintaan 66€
+ tilausmaksut (alk. 1,50 € + 0,65 % tilauksesta www.lippu.fi)
Ovelta 69€
Tapahtuman järjestäjä: Festival X
https://www.festivalx.fi/

Festival X - TAI-WAN? BUSINESS BRIDGE
2025-07-01 11:00
Ohjelma
11.00 Ilmoittautuminen
12.00 Verkostoitumislounas
13.00 Seminaarin avaus
Wen-Tsui, Wang Kaohsiungin filharmonisen kulttuuri- ja taidesäätiön puheenjohtaja Taiwanin kulttuuri
Lung-Hsing Wang Yrittäjä, GACC johtokunnan jäsen
Taiwanin helmi – Formosa

14.30 Iltapäiväkahvit
15.00 Taiwanin kamarimusiikin helmiä -konsertti
Verkostoitumista

17.00 Laura Liang Talousosaston johtaja,
Taipein edustajisto Suomessa
Taiwan – Ideaalinen yritys- ja innovaatiokumppanisi

Keskustelua
Miksi suomalaisen pk-yrityksen kannattaa laajentaa Taiwanin markkinoille?

19.00 Formosan Lumous -konsertti

Liput
245 € / henkilö
Ohjelma
Lounas ja kahvitukset
Uniikit verkostoitumismahdollisuudet
Pääsyliput molempiin konsertteihin (klo 15 ja klo 19)
Esittelypöytä konserttitalo Mikaelissa tapahtumapäivänä klo 10-21

ILMOITTAUTUMISET
festival@festivalx.fi
Yhteistyössä mukana Business Finland / Taiwanin edustus ja Taipein edustajisto Helsingistä.
Tapahtuman järjestäjä: Festival X
https://www.festivalx.fi/

Festival X - TAI-WAN - TAIWANIN KAMARIMUSIIKIN HELMIÄ: SIZCU CHAMBER
2025-07-01 15:00
Kaohsiung Traditional Orchestra Taiwan tuo Mikkeliin Taiwanin musiikillisen perinteen hienoimpia kamarimusiikkiteoksia. Konsertissa kuullaan sekä suonalla että perinteisillä kezaixian- ja daguangxian-soittimilla toteutettuja sävellyksiä, jotka heijastavat taiwanilaisen kansanmusiikin vivahteikasta maailmaa.
Erityisen mielenkiintoinen on Chung Jenin Qalang Smangus Evening, Sacred Tree Grove, jossa kuullaan vaikutteita Taiwanin alkuperäiskansojen musiikkiperinteestä. Lisäksi Chen-Nan Huangin Hundred-Pace Snake on the Ceramic Pot tuo esiin taiwanilaisten kansansatujen eläväisen tunnelman.
Esiintyjät: Kaohsiung Traditional Orchestra Taiwan
Ohjelma:
Jia-Chen Lai: Clown’s Tricks
Yi-Chien Chou: Portraits of Taiwanese Opera (Kezaixian, Daguangxian: Pei-I Tsai)
Chen-Nan Huang: Hundred-Pace Snake on the Ceramic Pot
Li-Ren Ho: Weeping Rain and Falling Petals
Arr. Chin-Chye Kwok: Bird Whimpering (Suona: Chin-Chye Kwok, Pei-Yuan Sun, Chao-
Hsien Chou)
Chung Jen: Qalang Smangus Evening, Sacred Tree Grove

Liput: alk. 59 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestäjä: Festival X
https://www.festivalx.fi/

Festival X - TAI-WAN - FORMOSAN LUMOUS: Kaohsiung Traditional Orchestra Taiwan
2025-07-01 19:00
Taiwanin merkittävimpiin sinfoniaorkestereihin kuuluva Kaohsiung Traditional Orchestra Taiwan esittää konserttiohjelman, joka yhdistää kansainvälisesti tunnettuja klassisia teoksia ja Taiwanin perinteisiä sävelmiä. Sibeliuksen Finlandiasta kuullaan aasialaiselle orkesterille sovitettu versio, jonka kuorona toimii viisi vuotta sitten perustettu Mikkelin Festivaalikuoro. Konsertin kapellimestarina toimii Ho-Chung Yeh, ja solistina taituroi viulisti Lü Siqing, joka voitti Paganini-kilpailun ensimmäisenä aasialaisena vuonna 1987. Hänen esittämänään kuullaan yksi Kiinan tunnetuimmista konsertoista, Zhan-Hao Hen & Gang Chenin The Butterfly Lovers Violin Concerto, joka ammentaa kiinalaisista legendoista ja länsimaisesta sinfonisesta perinteestä.
Konsertin päättää Nai-Chung Kuanin Charm of Formosa, joka juhlistaa Taiwanin kulttuurista monimuotoisuutta ja saarivaltion luonnonkauneutta, sekä kuljettaa kuulijat matkalle Formosan vehreisiin maisemiin ja sykkiviin kaupunkeihin.
Esiintyjät: Kaohsiung Traditional Orchestra Taiwan
Ohjelma:
Jean Sibelius, sov. Chi-Jou Cho: Finlandia
Ning-Chi Chen: Romance of the Ancient City
Zhan-Hao He & Gang Chen: The Butterfly Lovers Violin Concerto (Viulu: Lü Siqing)
Chung-Sheng Chen: The Grasshopper and the Rooster (Double Dizi Concerto, Dizi: Yu-Tze Lee, Hsi-Shu Chuang)
Nai-Chung Kuan: Charm of Formosa

Liput: alk. 59 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestäjä: Festival X
https://www.festivalx.fi/

Festival X - TAI-WAN - PERINTEIDEN HARMONIAA: Sizhu Chamber
2025-07-02 15:00
Konsertti esittelee Taiwanin perinteisiä soittimia ja niiden ainutlaatuisia sävyjä. Erityisesti kiinalaisen dulcimerin (yangqin) ja perinteisen pipan (kiinalainen luuttusoitin) soinnilliset mahdollisuudet pääsevät oikeuksiinsa.
Konsertin päätösteos, Chieh-Ju Yangin Underneath Bald Cypress, luo meditatiivisen ja rauhoittavan tunnelman, jossa perinteiset kiinalaiset soittimet yhdistyvät luonnon inspiroimaan äänimaisemaan.
Esiintyjät: Kaohsiung Traditional Orchestra Taiwan
Ohjelma:
Chung Jen: Teasing Fire (Yangqin: Pei-Chuan Lin)
Ying Lee: The Layers
Wai-Chun Luk: Moments Between Ledges and Frets (Pipa: Hsueh-Man Chuang)
Hsu Chang: 4 Fun (Lyömäsoittimet: Yao-Fen Chen, Yin-Chih Wang, Hsuan-Wen Yang,
Chien-I Yang)
Chung Jen: Slowly Rowing on Jasmine Waves
Chieh-Ju Yang: Underneath Bald Cypress
Liput: alk. 59 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestäjä: Festival X
https://www.festivalx.fi/

Festival X - TAI-WAN - TAIWANIN MAISEMIA JA PERINTEITÄ: Kaohsiung Traditional Orchestra Taiwan
2025-07-02 19:00
Kaohsiung Traditional Orchestra Taiwan vie kuulijansa matkalle Taiwanin historiaan ja kulttuuriin tämän konsertin kautta. Teokset ilmentävät maisemia ja tarinoita eri aikakausilta.
Kapellimestarina toimii Che-Chen Kuo, ja gaohu-viulun taituri Li-Ting Peng esittää Liang-Hui Lun Love at Xizi Bay -konserton, jossa yhdistyvät kaunis melodiikka ja virtuoosiset juoksutukset. Lisäksi kuullaan Chung Jenin pipa-konsertto Facing the Snow, joka heijastaa talvisia näkymiä ja perinteisen kiinalaisen maalaustaiteen tunnelmia.
Esiintyjät: Kaohsiung Traditional Orchestra Taiwan
Ohjelma:
Yi-Xuan Zeng: Formosa
Liang-Hui Lu: Love at Xizi Bay (Gaohu: Li-Ting Peng)
Chung Jen: Facing the Snow (Pipa: I-Jan Chao)
Chien-Hui Hung: Fond Memories of Fucheng
I-Yu Wang: Echoes of the Seediq
Chin-Chye Kwok: HA-CHI-GU (Double Suona Concerto, Suona: Chin-Chye Kwok, Pei-Yuan Sun)
Liput: alk. 59 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestäjä: Festival X
https://www.festivalx.fi/

Suomen Pankin seminaari: Maailmanpolitiikan mannerlaatat törmäävät – Miten Eurooppa ja Suomi pärjäävät?
2025-08-07 13:00
Suomen Pankki järjestää Mikkelin musiikkijuhlien yhteydessä maailmanpolitiikkaan ja -talouteen pureutuvan seminaarin, jossa pohditaan Suomen ja Euroopan tulevaisuutta maailmanpolitiikan mannerlaattojen törmätessä.
Seminaarin avauspuheenvuoron pitää Suomen Pankin pääjohtaja Olli Rehn. Ulkopoliittisen instituutin johtaja Hiski Haukkala luennoi Euroopan ja Suomen tulevaisuudesta vastakkainasettelun maailmassa. Ohjelma jatkuu paneelikeskustelulla, johon osallistuvat johtaja Janne Känkkäinen Huoltovarmuuskeskuksesta, toimittaja Suvi Turtiainen Helsingin Sanomista ja tutkimuspäällikkö Iikka Korhonen Suomen Pankin nousevien talouksien tutkimuslaitoksesta (BOFIT). Televisiotoimittaja Juho-Pekka Rantalan johdolla he keskustelevat Euroopan strategisesta autonomiasta. Seminaarin päätteeksi Lord Mervyn King (Englannin keskuspankin pitkäaikainen pääjohtaja) ja Olli Rehn keskustelevat presidentti Risto Rytistä, joka oli oman aikansa kosmopoliitti keskuspankkiiri.
Seminaari on avoin kaikille.
Ohjelmassa:
13.00 Seminaarin avaus
Olli Rehn, pääjohtaja, Suomen Pankki
13.30 Maailmanpolitiikan mannerlaatat törmäävät – Miten Eurooppa ja Suomi pärjäävät?
Hiski Haukkala, johtaja, Ulkopoliittinen instituutti
14.15 Paneelikeskustelu
Euroopan strateginen autonomia – nyt tai ei koskaan?
Janne Känkänen, johtaja, Huoltovarmuuskeskus
Suvi Turtiainen, toimittaja, Helsingin Sanomat
Iikka Korhonen, johtaja, BOFIT
Moderoi: Juho-Pekka Rantala, toimittaja, YLE
15.15 Kahvitarjoilu
16.00 Risto Ryti – cosmopolitan central banker who became president of the republic
In conversation with Lord Mervyn King
Olli Rehn
16.45 Seminaarin päätös ja musiikkiesitys
Vapaa pääsy!

Päämajasymposium
2025-08-08 13:00 - 17:00
PE 8.8.2025 klo 13-16.15
Mikkeli on toiminut päämajakaupunkina kaikissa itsenäisyytemme ajan sodissa. Suomen maavoimien esikunta sijaitsee Mikkelissä, vuonna 2025 kaupunkiin perustetaan Naton Pohjois-Euroopan maavoimien esikunta. Onkin luontevaa, että 16. kerran järjestettävän Päämajasymposiumin teemoina ovat Euroopan muuttunut turvallisuustilanne, Suomen lähialueiden turvallisuus sekä muutosten vaikutukset ja merkitys itäiselle Suomelle.
Päämajasymposiumissa pe 8.8.2025 keskustellaan turvallisuudesta monelta kantilta – mukana keskusteluissa eri alojen johtavat asiantuntijat. Tervetuloa mukaan!
Päämajasymposium on maksuton ja avoin kaikille!
13.00 | Musiikkiesitys
Mikkelin Musiikkijuhlat
Maiju Vaahtoluoto, mezzosopraano
Mirva Helske, piano
13.10 | Tilaisuuden avaus
Heini Utunen, Etelä-Savon maakuntajohtaja
Janne Kinnunen, Mikkelin kaupunginjohtaja
13.20 | Eurooppa ja laaja turvallisuusnäkökulma
Jutta Urpilainen, EU-komissaari v. 2019-2024
13.35 | Mannerheim-luento
Pekka Haavisto, kansanedustaja
14.00 | 1. paneeli: Euroopan turvallisuus muutoksessa
Pekka Haavisto, kansanedustaja
Antti Häkkänen, puolustusministeri
Arja Paananen, journalisti
14.45 VÄLIAIKA
15.15 | 2. paneeli: Suomen lähialueiden turvallisuus sekä turvallisuustilanteen vaikutukset ja merkitys itäiselle Suomelle
Hannu Himanen, suurlähettiläs emeritus
Mari Parkkinen, Mikkelin hiippakunnan piispa
Olli Rehn, Suomen Pankin pääjohtaja
16.00 | Päätössanat
Merja Ylä-Anttila, Yleisradion toimitusjohtaja
Päämajasymposiumin juontaa toimittaja
Jussi-Pekka Rantanen, Yleisradio
Pidätämme kaikki oikeudet mahdollisiin sisältö- ja aikataulumuutoksiin.

Lue lisää: https://www.esavo.fi/paamajasymposium

Mikkelin kaupunginorkesteri: LIPAN ALTA -KESÄKONSERTTI
2025-08-19 17:00
ti 19.8.2025 klo 17, Mikaelin terassialue
Konsertti- ja kongressitalo Mikaelin konserttisali – Martti Talvela-sali – on kiistatta yksi maamme parhaista konserttisaleista. Vähemmän tunnettu fakta on se, että myös Mikaelin terassialue tarjoaa erinomaiset puitteet kesäkonsertille. Lipan alle mahtuu sekä orkesteri että kahvila tarjoiluineen, ja yleisölle on tarjolla tuoleja ja pöytiä tarjoiluista nauttimiseen.
Lipan alla nautitaan upeasta musiikista, hienoista tarjoiluista, kesäisestä Pankalammesta ja yhteisistä kokemuksista. Ravintola Serviini palvelee koko konsertin ajan.
Tule viettämään mukava konserttihetki kanssamme Lipan alle.
Sateen sattuessa siirrymme sisätiloihin Martti Talvela -saliin.
VAPAA PÄÄSY!
Tapahtuman järjestää Mikkelin kaupunginorkesteri
